Text

Description automatically generated with medium confidence

I Ddarlledwyr Cymru

**Cyfeillion y Ddaear Cymru yn galw am ddadl deledu etholiadol ar weithredu hinsawdd**

Mae etholiadau’r Senedd yn nesáu’n gyflym, ac mae ymwybyddiaeth gyhoeddus a gwleidyddol o’r angen i weithredu ar hinsawdd yn uwch nag erioed.

O ystyried y cyfyngiadau angenrheidiol oherwydd COVID-19 mae llai o gyfleoedd ar gyfer trafodaethau cyhoeddus agored yn ystod yr ymgyrch etholiadol hwn, er enghraifft trwy hystings cymunedol a chanfasio, sy’n gwneud rôl darlledwyr a darparwyr cynnwys ar-lein a theledu yn bwysicach fyth.

Hoffai Cyfeillion y Ddaear Cymru ofyn i'r prif ddarlledwyr drefnu dadl argyfwng hinsawdd arbennig ar y teledu ar gyfer arweinwyr y prif bleidiau gwleidyddol yng Nghymru fel rhan o ddarpariaeth etholiadau’r Senedd.

Yn 2018 dywedodd [y Panel Rhynglywodraethol ar Newid Hinsawdd](https://eur02.safelinks.protection.outlook.com/?url=https%3A%2F%2Fwww.ipcc.ch%2Fsr15%2F&data=04%7C01%7C%7C889c40f590594605549308d8da37a12d%7C7218049aa6554e919178f36890fbfd94%7C1%7C0%7C637499279740854975%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=FPCFCxl1Mim%2BUz15hFp%2BKK7IL1Wf2gFpoDPE1FsscdY%3D&reserved=0) fod gennym tan 2030 i weithredu’n bendant os ydym am gael unrhyw siawns o atal newid hinsawdd trychinebus a fydd tu hwnt i’n gafael. Rydym bellach 3 blynedd yn nes at 2030.

Mae tymor nesaf y Senedd yn hanfodol ar gyfer penderfynu ar y camau y mae’n rhaid i Gymru eu cymryd i gyrraedd ein targedau lleihau allyriadau hinsawdd a chwarae’n rhan mewn ymdrechion byd-eang i fynd i’r afael â newid hinsawdd.

Mae'r etholiadau Senedd hyn yn nodi’r tro cyntaf y gall pobl ifanc 16 a 17 oed bleidleisio dros Aelodau’r Senedd. Gyda newid hinsawdd, yr argyfwng bioamrywiaeth a materion amgylcheddol yn gyffredinol yn peri pryder i bobl ifanc, mae safiad pleidiau gwleidyddol yng Nghymru ar fater mwyaf difrifol a dybryd ein hoes o bwysigrwydd allweddol.

Rydym felly yn gofyn i sianelau teledu yng Nghymru gynnal dadl ar y teledu gan arweinwyr y pleidiau yn y cyfnod cyn etholiadau’r Senedd, i drafod cyfraniadau Cymru i fynd i'r afael â’r argyfwng hinsawdd, ac i hysbysu pleidleiswyr am gamau y bydd pleidiau yn ymrwymo eu hunain i’w cymryd pe byddent yn cael eu hethol ym mis Mai 2021.

Yn gywir

**Haf Elgar**

**Cyfarwyddwr**  
**Cyfeillion y Ddaear Cymru**